For at blive uddannet ejendomsmægler skal du først og fremmest have en gymnasial eksamen. Da der ikke findes en decideret ejendomsmægleruddannelse skal du vælge en anden uddannelse der, i sidste ende, gør at du kan blive ejendomsmægler. Det er f.eks. Finansøkonomuddannelsen, finansbacheloruddannelsen eller akademiuddannelsen i finansiel rådgivning. Disse uddannelser tager mellem 2-4 år. For at blive registreret ejendomsmægler skal du derudover arbejde som ejendomsmægler elev/trainee i mindst 2 år enten under uddannelsen, eller bagefter.